ฮือฮา ขายเมืองในสหรัฐฯ 632 ไร่ แค่ 134 ล้าน บวกสิ่งปลูกสร้าง วิวสุดชิล
(ภาพจาก landleader.com),คนสนใจเพียบ ประกาศขายเมืองทิลเลอร์ ในรัฐโอเรกอน พื้นที่ 632 ไร่ พร้อมสิ่งปลูกสร้าง บ้าน โรงเรียน พร้อมเสร็จสรรพ ด้วยสนนราคาแค่ 134 ล้าน แถมวิวทิวทัศน์ยังสุดชิล เมืองตั้งอยู่ริมแม่น้ำและตีนเขา ป่าไม้เขียวขจี,เมื่อ 17 มี.ค. สื่อข่าวต่างประเทศรายงานข่าวฮือฮา บรรดานักพัฒนาที่ดินตาลุกวาว เมื่อเห็นโฆษณาขายเมืองทิลเลอร์ ทั้งเมือง ในรัฐโอเรกอน ประเทศสหรัฐฯ พื้นที่ขนาด 250 เอเคอร์ หรือประมาณ 632.5 ไร่ ด้วยราคาเพียง 3.85 ล้านดอลลาร์ หรือ 134.75 ล้านบาทเท่านั้น ที่สำคัญ บนพื้นที่กว่า 630 ไร่ ที่มีต้นไม้ใบหญ้า ป่าไม้เขียวชอุ่ม วิวทิวทัศน์สวยงาม เพราะตั้งอยู่ตีนเขาคาสเคด และริมแม่น้ำ South Umqua แถมผู้ตัดสินใจซื้อที่ดินผืนนี้ ยังจะได้บ้านอีก 6 หลัง ร้านค้าพร้อมอุปกรณ์ในร้าน 1 ร้าน สิ่งปลูกสร้างอื่นๆ และโรงเรียนอีก 1 โรง,เว็บไซต์เดลี่เมล เผยว่า มีการสร้างเมืองทิลเลอร์ ตั้งแต่ปี 2445 หรือ 115 ปีก่อน โดยเมืองนี้ตั้งอยู่ทางใต้ของเมืองพอร์ตแลนด์ ประมาณ 225 ไมล์ และเริ่มมีการประกาศขายเมืองตั้งแต่ปี 2558 แต่สาเหตุที่ยังไม่มีคนสนใจมาซื้อ เพราะตอนแรกขายเฉพาะที่ดิน แต่ไม่รวมราคาอาคารสิ่งปลูกสร้าง ก่อนต่อมาจะมีการประกาศขายที่ดินพร้อมสิ่งปลูกสร้าง ในสนนราคาแค่ 3.85 ล้านดอลลาร์,ข่าวแจ้งว่า ตอนนี้เมืองทิลเลอร์ มีคนอาศัยอยู่ในเมืองแค่ 2 คนเท่านั้น โดยคนหนึ่งเป็นอดีตครู ซึ่งอาศัยอยู่ใกล้โรงเรียน และอีกคนหนึ่ง เป็นบาทหลวงของโบสถ์ประจำชุมชน โดยขณะนี้ หลังจากมีการโฆษณาประกาศขายเมืองทิลเลอร์ ด้วยราคาแค่ 3.85 ล้านดอลลาร์ ทำให้มีคนสนใจอยากซื้อจำนวนมาก รวมทั้งนักพัฒนาที่ดินชาวจีน และคนที่สนใจอยากทำธุรกิจสถานที่สำหรับผู้สูงอายุ.
คนสนใจเพียบ ประกาศขายเมืองทิลเลอร์ ในรัฐโอเรกอน พื้นที่ 632 ไร่ พร้อมสิ่งปลูกสร้าง บ้าน โรงเรียน พร้อมเสร็จสรรพ ด้วยสนนราคาแค่ 134 ล้าน แถมวิวทิวทัศน์ยังสุดชิล เมืองตั้งอยู่ริมแม่น้ำและตีนเขา ป่าไม้เขียวขจี 
ขายเมืองทิลเลอร์,เมืองทิลเลอร์,รัฐโอเรกอน,ประกาศขายเมือง,สหรัฐฯ